Source: https://www.epi.sk/zz/1976-78
Timestamp: 2020-05-26 13:25:19+00:00
Document Index: 14460337

Matched Legal Cases: ['§ 1', '§ 2', '§ 3', '§ 4', '§ 5', '§ 6', '§ 7', '§ 13', '§ 3', '§ 12', '§ 1', '§ 2', '§ 4', '§ 5', '§ 8', '§ 10', '§ 11', '§ 11', '§ 12', '§ 14', '§ 12', '§ 13', '§ 14', '§ 15', '§ 14', '§ 19', '§ 23', '§ 27', '§ 7', '§ 9', '§ 13', '§ 21', '§ 22', '§ 26', '§ 2', '§ 7', '§ 1', '§ 4', '§ 8', '§ 10', '§ 8', '§ 7', '§ 9', '§ 13', '§ 10', '§ 13', '§ 9', '§ 23']

78/1976 Zb. Zákon Slovenskej národnej rady o pôsobnosti orgánov ochrany poľnohospodárskeho pôdneho fondu Slovens... | Aktuálne znenie
Hľadaj v 78/1976 ×
Zákon č. 78/1976 Zb.Zákon Slovenskej národnej rady o pôsobnosti orgánov ochrany poľnohospodárskeho pôdneho fondu Slovenskej socialistickej republiky
§ 1 - Orgány ochrany poľnohospodárskeho pôdneho fondu
§ 2 - Miestne národné výbory
§ 3 - Okresné národné výbory
§ 4 - Krajské národné výbory
§ 5 - Ministerstvo poľnohospodárstva a výživy Slovenskej socialistickej republiky
§ 6 - Miestna príslušnosť orgánov ochrany poľnohospodárskeho pôdneho fondu
Spoločné, zrušovacie a záverečné ustanovenia (§ 7 - § 13)
(1) Orgánmi ochrany poľnohospodárskeho pôdneho fondu sú národné výbory a Ministerstvo poľnohospodárstva a výživy Slovenskej socialistickej republiky (ďalej len „ministerstvo“).
(2) Orgány ochrany poľnohospodárskeho pôdneho fondu vykonávajú štátnu správu na úseku ochrany poľnohospodárskeho pôdneho fondu podľa zákona č. 53/1966 Zb. o ochrane poľnohospodárskeho pôdneho fondu v znení zákona č. 75/1976 Zb. (ďalej len „zákon“) a podľa tohto zákona.
(1) Miestne národné výbory zisťujú v obvode svojej pôsobnosti poľnohospodárske pozemky, pri ktorých doterajšie hospodárske využitie je menej výnosné ako pri ornej pôde, prerokúvajú ich premenu na ornú pôdu s orgánmi štátneho hospodárskeho riadenia poľnohospodárstva a s užívateľmi (vlastníkmi) pôdy a v odôvodnených prípadoch im môžu takúto premenu podľa § 3 zákona uložiť.
(2) S miestnymi a okresnými národnými výbormi sa podľa § 12 zákona prerokúva zamýšľané vykonávanie prác pri geologickom a hydrogeologickom prieskume a pri budovaní, opravách a údržbe nadzemných a podzemných vedení na poľnohospodárskych pozemkoch.
a) rozhodujú podľa § 1 zákona v pochybnostiach o tom, či ide o súčasti poľnohospodárskeho pôdneho fondu,
b) zisťujú v spolupráci s miestnymi národnými výbormi a s orgánmi štátneho hospodárskeho riadenia poľnohospodárstva v obciach pozemky, ktoré by sa mali vyhlásiť za súčasť poľnohospodárskeho pôdneho fondu, vyhlasujú ich za súčasť tohto fondu a robia podľa § 2 zákona opatrenia na ich využitie na poľnohospodársku výrobu,
c) povoľujú podľa § 4 zákona zmeny kultúr vnútri poľnohospodárskeho pôdneho fondu,
d) ukladajú podľa § 5 zákona užívateľom (vlastníkom) poľnohospodárskych pozemkov vykonať na vlastný náklad potrebné opatrenia na intenzívne a racionálne využívanie týchto pozemkov na poľnohospodársku výrobu a na zvyšovanie ich úrodnosti; užívateľom (vlastníkom) ostatných pozemkov patriacich do poľnohospodárskeho pôdneho fondu ukladajú vykonať na vlastný náklad opatrenia potrebné na riadne udržiavanie týchto pozemkov,
e) udeľujú podľa § 8 zákona súhlas k návrhom územných plánov zón, ak udeľovanie tohto súhlasu neprislúcha ministerstvu,
f) udeľujú podľa § 10 zákona súhlas k návrhom trás nadzemných a podzemných vedení,
g) určujú podľa § 11 zákona plochy, na ktoré sa má odviezť a rozložiť vrchná kultúrna vrstva pôdy, prípadne aj hlbšie uložené zúrodnenia schopné zeminy, ktoré boli získané skrývkou,
h) schvaľujú podľa § 11 zákona plán na dokončenie pôdnych úprav a prác na zahladenie následkov ťažby alebo inej priemyselnej činnosti,
i) povoľujú podľa § 12 zákona pri geologickom a hydrogeologickom prieskume a pri budovaní, opravách a údržbe nadzemných a podzemných vedení na poľnohospodárskych pozemkoch a podľa § 14 zákona v ostatných prípadoch výnimky z povinnosti vykonať skrývku kultúrnej vrstvy pôdy,
j) udeľujú podľa § 12 zákona súhlas na odňatie poľnohospodárskej pôdy poľnohospodárskej výrobe na dobu dlhšiu ako jeden rok prevádzateľom geologických a hydrogeologických prieskumných prác a investorom stavieb nadzemných a podzemných vedení,
k) rozhodujú podľa § 13a zákona v pochybnostiach o tom, či pri odňatí poľnohospodárskej pôdy poľnohospodárskej výrobe ide o podstatný zásah do hospodárenia socialistickej poľnohospodárskej organizácie,
l) rozhodujú podľa § 14 zákona o odňatí poľnohospodárskej pôdy poľnohospodárskej výrobe a podľa § 15 zákona o odňatí súčastí poľnohospodárskeho pôdneho fondu, ktoré nie sú poľnohospodárskou pôdou, a určujú podmienky, za ktorých odňatie povoľujú,
m) predpisujú podľa § 14 alebo § 19 zákona odvody za odňatie poľnohospodárskej pôdy poľnohospodárskej výrobe,
n) schvaľujú dohody o odstránení ekonomickej ujmy, na ktorú sa vzťahujú ustanovenia § 23 zákona, a ak nedôjde k tejto dohode, alebo ak uzavretá dohoda nie je v súlade s právnymi predpismi, rozhodnú o povinnosti ekonomickú ujmu odstrániť a určia lehotu na jej splnenie,
o) môžu ukladať podľa § 27 zákona pokuty organizáciám a ich pracovníkom.
(2) Ak ide o poľnohospodársku pôdu, na ktorú sa nevzťahuje ustanovenie § 7a ods. 1 zákona a ktorej výmera nepresahuje 1 ha, okresné národné výbory
a) udeľujú podľa § 9 zákona súhlas k návrhom na určenie dobývacích priestorov,
b) rozhodujú o udelení predchádzajúceho súhlasu podľa § 13a zákona; pritom určujú aj zásadné podmienky na zabezpečenie ochrany poľnohospodárskeho pôdneho fondu, schvaľujú plán rekultivácie, prípadne určujú osobitný režim jeho vykonávania.
(3) Okresné národné výbory rozhodujú podľa § 21 zákona so súhlasom ministerstva, prípadne so súhlasom ministerstva a Ministerstva financií Slovenskej socialistickej republiky o znížení odvodov za odňatie poľnohospodárskej pôdy poľnohospodárskej výrobe.
(4) Okresné národné výbory rozhodujú v pochybnostiach o tom, či poľnohospodárske pozemky patria do zastavaného územia obce [§ 22 písm. a) zákona].
(5) S okresnými národnými výbormi sa prerokúva podľa § 26 zákona použitie poľnohospodárskej pôdy na nepoľnohospodárske účely po dobu kratšiu ako jeden rok a ohlasuje sa im ukončenie nepoľnohospodárskeho použitia tejto pôdy a jej uvedenie do pôvodného stavu.
(6) Okresné národné výbory si môžu pre jednotlivé prípady vyhradiť ukladanie opatrení podľa § 2 ods. 1.
(1) Ak ide o poľnohospodársku pôdu podľa § 7a ods. 1 zákona s výmerou do 3 ha alebo o inú poľnohospodársku pôdu s výmerou nad 1 ha do 5 ha, krajské národné výbory
(2) Krajské národné výbory si môžu vyhradiť
a) rozhodovanie podľa § 1 zákona v pochybnostiach o tom, či ide o súčasti poľnohospodárskeho pôdneho fondu,
b) povoľovanie zmien kultúr vnútri poľnohospodárskeho pôdneho fondu podľa § 4 zákona, ak ide o značný rozsah, prípadne dosah zmien,
c) udeľovanie súhlasu podľa § 8 zákona k návrhom územných plánov zón, ak udeľovanie tohto súhlasu neprislúcha ministerstvu,
d) udeľovanie súhlasu podľa § 10 zákona k návrhom trás nadzemných a podzemných vedení, ak ide o stavby krajského významu.
a) riadi výkon štátnej správy na úseku ochrany poľnohospodárskeho pôdneho fondu a dozerá na to, ako národné výbory na tomto úseku plnia svoje úlohy,
b) vypracúva koncepciu vývoja a koncepciu racionálneho a plného využívania poľnohospodárskeho pôdneho fondu,
c) udeľuje podľa § 8 zákona súhlas k návrhom územných plánov veľkých územných celkov a sídelných útvarov, ako aj k návrhom územných plánov zón na území hlavného mesta Slovenskej socialistickej republiky Bratislavy; k návrhom ostatných územných plánov zón udeľuje súhlas v prípadoch, kde doteraz neboli schválené plány sídelných útvarov.
(2) Ak ide o poľnohospodársku pôdu podľa § 7a ods. 1 zákona s výmerou nad 3 ha alebo o inú poľnohospodársku pôdu s výmerou nad 5 ha, ministerstvo
a) udeľuje podľa § 9 zákona súhlas k návrhom na určenie dobývacích priestorov,
b) rozhoduje o udelení predchádzajúceho súhlasu podľa § 13a zákona; pritom určuje aj zásadné podmienky na zabezpečenie ochrany poľnohospodárskeho pôdneho fondu, schvaľuje plán rekultivácie, prípadne určuje osobitný režim jeho vykonávania, a ak ide o podstatný zásah do hospodárenia socialistickej poľnohospodárskej organizácie, určuje, že sa odstráni ekonomická ujma.
(3) Ministerstvo si môže vyhradiť udeľovanie súhlasu k návrhom trás nadzemných a podzemných vedení podľa § 10 zákona, ak ide o stavby celoštátneho významu.
(1) Žiadosť o predchádzajúci súhlas na odňatie poľnohospodárskej pôdy poľnohospodárskej výrobe podľa § 13a zákona a žiadosť o udelenie súhlasu k návrhom na určenie dobývacích priestorov pri ťažbe nerastov podľa § 9 zákona sa podáva vždy na okresnom národnom výbore, v obvode ktorého leží najväčšia časť poľnohospodárskej pôdy, ktorá sa má odňať poľnohospodárskej výrobe.
(2) Ak na udelenie predchádzajúceho súhlasu na odňatie poľnohospodárskej pôdy poľnohospodárskej výrobe alebo súhlasu k návrhom na určenie dobývacích priestorov je príslušný okresný národný výbor, prípadne krajský národný výbor a poľnohospodárska pôda, ktorá sa má odňať poľnohospodárskej výrobe, leží vo dvoch alebo viacerých okresoch, prípadne krajoch, udeľuje uvedené súhlasy ten okresný národný výbor, prípadne krajský národný výbor, v obvode ktorého leží najväčšia časť tejto pôdy.
(3) O odňatí poľnohospodárskej pôdy poľnohospodárskej výrobe rozhoduje okresný národný výbor, v obvode ktorého leží odnímaná poľnohospodárska pôda, prípadne jej najväčšia časť.
(4) Ustanovenie odseku 3 o miestnej príslušnosti okresných národných výborov platí obdobne pri rozhodovaní v pochybnostiach o tom, či zriadením ochranných pásiem [§ 23 ods. 1 písm. b) zákona] došlo k podstatnému zásahu do hospodárenia socialistickej poľnohospodárskej organizácie, ako aj pri schvaľovaní dohôd o odstránení ekonomickej ujmy vzniknutej zriadením týchto pásiem, prípadne pri rozhodovaní o povinnosti túto ekonomickú ujmu odstrániť.